11-jarige in hof oor moord | Maroela Media
Maroela Media het vroeër berig die verdagte, van St Francisbaai in die Oos-Kaap, het glo op 25 Februarie vir Deacon Anoster (6) met 'n mes doodgesteek terwyl hulle huis toe gestap het van die skool af. Anoster se ouers het hom as vermis aangegee nadat hy nie van die skool af teruggekeer het nie. 'n Inwoner het sy liggaam die volgende dag in 'n veld gevind. Lees meer hier.
Ao. Basil Seekoei het Dinsdagmiddag gesê die saak is tot 23 April uitgestel. "'n Sielkundige is steeds besig om 'n verslag saam te stel om die kind se strafregtelike aanspreeklikheid te bepaal," het Seekoei gesê.